D.B.

Ovog vikenda održana je deveta zajednička volonterska akcija čišćenja i uređivanja parka Turske kule. “Svoje” parcele uređivali su članovi HDZ-a, predvođeni gradskim vijećnikom, HSLS-a, predvođeni bivšim gradskim vijećnikom, vijećnici Kotara Lovret, članovi udruga “MoSt”, “Kadulja”, “Vlaho Bukovac”, “Sathia Sai Org”, Planinarsko društvo “Mosor”, Biciklistička udruga “Dinarske staze” te brojne obitelji i pojedinci.Prokrčili su park do najviše stijene na sjeveroistočnom vrhu parka, na 55 metara nadmorske visine. Tu se prije 300-400 godina nalazio toranj, odnosno promatračnica izgrađena od kamena na ostacima male crkvice, a kako bi se motrili pohodi osmanlijske vojske iz područja Klisa u neuspješnim pokušajima osvajanja Splita.– Budući da su dežurni Splićani iz te kule promatrali i najavljivali dolazak turske vojske prema Splitu, park u kojem se kula nalazila dobio je naziv Turska kula. Vidljivih tragova kule danas nema jer je kamen od kojeg je izgrađen vjerojatno kasnije korišten za gradnju poljskih suhozida – održao nam je lekciju iz povijesti dr., umirovljeni liječnik i glavni inicijator akcija čišćenja Turske kule.Najavio je i održavanje jubilarnog desetog, ujedno zadnjeg “napada“ na Tursku kulu, u iduću subotu, 26. rujna, od 9 do 11 satil. Time će se označiti završetak volonterskih radova u parku i uspješna realizacija projekta “Čist i uređen Park mladosti”.